לירן דנינו

**לירן דנינו** (נולד ב-3 בפברואר 1991) הוא זמר, שחקן, מלחין, פזמונאי ומוזיקאי ישראלי.

## ראשית חייו
דנינו גדל והתחנך בפתח תקווה. אביו הוא הזמר אבי דן. הוריו התגרשו כשהיה בן שנתיים. אימו, שלי, נישאה בשנית למאיר בוזגלו, ונולדו להם שלושה ילדים נוספים. למד במגמת מוזיקה בתיכון פנימיית כפר הנוער בן שמן.

באפריל 2010 התגייס לצה"ל, לחיל המודיעין.

## קריירה

### מוזיקה
דנינו התפרסם לראשונה כזמר בשנת 2009, כשהשתתף בעונה השביעית של התוכנית "כוכב נולד" בערוץ 2 של קשת, בה הגיע למקום הרביעי.

בדצמבר 2010 הוציא סינגל ראשון לרדיו, "עדיין ריק". השיר זכה להצלחה רבה והגיע לראש מצעדי הפזמונים השונים. במאי 2011, הוציא את הסינגל השני "ללכת". גם שיר זה זכה להצלחה רבה במצעדי הפזמונים, כך גם הסינגל השלישי שהוציא, "כל המילים". בפברואר 2012 יצא אלבום הבכורה של דנינו, שנשא את שמו "לירן דנינו". לאחר צאת האלבום יצאו הסינגלים, "אין לי כוח" ו"חוזר אלייך".

ב-6 באוגוסט 2013 הוציא דנינו את הסינגל "שמלה כחולה", ב-12 בינואר 2014 הוציא את הסינגל "עם הזמן". בהמשך אותה שנה הוציא את הסינגל "הרבה ממך נשאר". ב-26 באוגוסט 2015 הוציא את הסינגל "יש לך את הכל". בספטמבר 2016 יצא הדואט שלו עם עומר אדם "סיפור ישן".

באוגוסט 2018 הוציא את הסינגל "יש ימים".

בינואר 2019 הוציא את הסינגל "משאירים לאחרים", ובהמשך את הסינגל "אחת כמוני". באוקטובר 2019 התארח בסינגל "מאושרים" של המפיקים דולב רם ופן חזות, יחד עם הזמרת נועה קירל.

ב-20 באוקטובר 2020 הוציא את הסינגל "צמאה לאהבה".

באוגוסט 2021 הוציא את המיני-אלבום הראשון שלו, "מי שאנחנו", המכיל ארבעה שירים ("מי שאנחנו", "שיר מפעם", "כשהזמן יעבור" ו"היו לי שמיים").

בספטמבר 2022 הוציא את הסינגל ״לילות באמסטרדם״ לאחר תקופה קצרה ללא שירים והופעות.

בינואר 2024 הוציא את הסינגל "אם מחר אני מת". ב-18 באפריל של אותה השנה, הוציא דנינו גרסת כיסוי לשיר "לילות וקללות" של עומר אדם. ב-26 במאי דנינו הוציא את "באך", סינגל ראשון מתוך אלבום חדש. את השיר כתבו והלחינו טל קסטיאל וגיל ויין. הלחן של השיר מבוסס על הפרלוד בדו מז'ור מתוך "הפסנתר המושווה", אחת מיצירותיו החשובות ביותר של יוהאן סבסטיאן באך. ב-9 בספטמבר דנינו הוציא סינגל נוסף מתוך אלבום שבדרך בשם "מועדון הלבבות השבורים". ב-8 באוקטובר, דנינו הוציא שיר בשם "השיבה לאוקטובר". ב-29 באוקטובר, עדן בן זקן ודנינו שיתפו פעולה לראשונה והוציאו דואט בשם "דואט אהבה". השיר הוא שיר הנושא של המחזמר "סינדרלה" בו מככבים בן זקן ודנינו.

ב-7 באפריל 2025 הוציא את המיני אלבום ״אדום״ המכיל 4 שירים מתוך האלבום "לירן דנינו חוזר" שיצא ב-8 ביוני באותה שנה, ומכיל 16 שירים.

במרץ 2026 הוציא עם תמר ריילי דואט בשם "בת של מלך".

### משחק
בשנת 2005 שיחק בתפקיד משנה בסדרה "עולם מושלם", בערוץ הילדים למנויי yes.

בשנת 2022 השתתף בעונה הראשונה של "רוקדים עם כוכבים" בקשת 12 והיה המודח החמישי. בנוסף, התארח בגמר העונה ושר את שירו "ללכת".

המחזמר "סינדרלה" שנכתב על ידי אסף אשתר והולחן על ידי חזי שקד בכיכובם של דנינו לצד עדן בן זקן עלה מ-10 בדצמבר 2024 ועד 27 בינואר 2025.

## חיים אישיים
ב-2013 ניהל מערכת יחסים עם נטע אלחמיסטר.

ב-2019 ניהל מערכת יחסים עם עומר נודלמן.

בשנים 2020–2023 דנינו היה בזוגיות עם טיילור מלכוב.

## דיסקוגרפיה
### אלבום אולפן
* 2012: לירן דנינו
* 2025: לירן דנינו חוזר

### מיני-אלבומים
* 2021: מי שאנחנו
* 2025: אדום

## פרסים ומועמדויות

## קישורים חיצוניים

* מילים לשירים של לירן דנינו, באתר שירונט
* לירן דנינו, הערוץ הרשמי באתר YouTube
* 
* 
* 
* 
* 
* 

## הערות שוליים

*
קטגוריה:זמרים ישראלים
קטגוריה:זמרים השרים בעברית
קטגוריה:זמרי רוק ישראלים
קטגוריה:זמרי פופ ישראלים
קטגוריה:זמרי מוזיקה מזרחית ישראלים
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:מוזיקאים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:פזמונאים כותבי עברית
קטגוריה:בוגרי כפר הנוער בן שמן
קטגוריה:מתחרי כוכב נולד
קטגוריה:משתתפי פסטיבל הזמר והפזמון
קטגוריה:מתחרי רוקדים עם כוכבים (ישראל)
קטגוריה:פתח תקווה: אישים
קטגוריה:פתח תקווה: מוזיקאים
קטגוריה:ישראלים שנולדו ב-1991